Základné parametre III. výzvy na podopatrenie 6.3

**Programu rozvoja vidieka SR 2014 – 2022**

pre opatrenie: 6 – Rozvoj poľnohospodárskych podnikov a podnikateľskej činnosti

podopatrenie: 6.3 – Pomoc na začatie podnikateľskej činnosti na rozvoj malých poľnohospodárskych podnikov

Predpokladaný dátum vyhlásenia výzvy: IV. štvrťrok 2021

Predpokladaný dátum ukončenia výzvy: 30.6.2022

Prijímanie ŽoNFP: 13.-30.6.2022

**Výška podpory**

15 000 € na 1 malý poľnohospodársky podnik vo forme 2 splátok, pričom 50% podpory sa vypláca po podpise Zmluvy o poskytnutí NFP t.j. po podaní a schválení I. žiadosti o platbu a 50% po správnej realizácii podnikateľského plánu t.j. po podaní a schválení II. žiadosti o platbu.

## Miesto podania ŽoNFP

Žiadateľ predkladá Formulár ŽoNFP a všetky prílohy elektronicky. Žiadateľ je oprávnený doručiť vybrané prílohy ŽoNFP, ktoré nie sú dostupné v elektronickej podobe, resp. ich zaručená konverzia vykonaná postupom podľa § 36 zákona č. 305/2013 Z.z. (ďalej len „zákon o e-Governmente“) do elektronickej podoby by neúmerne zaťažila žiadateľa, v listinnej podobe na adresu Pôdohospodárskej platobnej agentúry. V tomto prípade sa za dátum doručenia ŽoNFP považuje dátum podania ŽoNFP do elektronickej schránky PPA.

V prípade zaslania dokumentácie deň odovzdania na takúto prepravu nesmie byť neskorší ako je deň uzavretia výzvy (rozhodujúca je pečiatka pošty/kuriéra na obálke, v ktorej sa dokumentácia zasiela). PPA akceptuje uvedený dátum (obmedzuje maximálnu prípustnú lehotu prostredníctvom poštovej alebo inej prepravy dokumentácie) iba v prípade, ak takto podaná dokumentácia bola prijatá z pošty podateľňou ústredia PPA najneskôr do 7. pracovného dňa (vrátane dňa podania na pošte) od dátumu stanoveného ako posledný deň prijímania ŽoNFP (uzavretia výzvy). V prípade osobného doručenia deň fyzického doručenia tejto dokumentácie na adresu PPA uvedenú vyššie nesmie byť neskorší ako je deň uzavretia výzvy.

## Oprávnenosť žiadateľa (prijímateľa)

Malý poľnohospodársky podnik - fyzická alebo právnická osoba (mikropodnik[[1]](#footnote-1) v zmysle odporúčania Komisie 2003/361/ES) podnikajúca v poľnohospodárskej prvovýrobe, ktorej výrobný potenciál poľnohospodárskeho podniku, meraný *štandardným výstupom*, prevyšuje 4 000 EUR a neprevyšuje 9 999 EUR.

*Štandardný výstup poľnohospodárskeho podniku*predstavuje súčet štandardných výstupov každej komodity, ktorú daný podnik obhospodaruje. Preukazuje sa na IČO žiadateľa evidovaného v IACS a CEHZ. Za základ pre výpočet štandardného výstupu podniku sa použijú koeficienty uvedené v nasledovnej tabuľke:

Tabuľka rozlíšenia štandardného výstupu:

|  |  |  |
| --- | --- | --- |
| KOMODITA | Merná jednotka | Koeficient štandardného výstupu v EUR na mernú jednotu (EUROSTAT) |
|
| pšenica mäkká a špaldová | ha | 823 |
| pšenica tvrdá | ha | 810 |
| raž | ha | 593 |
| jačmeň | ha | 777 |
| ovos | ha | 478 |
| kukurica na zrno | ha | 1 062 |
| ostatné obilniny | ha | 546 |
| strukoviny | ha | 562 |
| zemiaky | ha | 3 540 |
| cukrová repa | ha | 1 945 |
| tabak | ha | 652 |
| chmeľ | ha | 3 836 |
| repka olejná a repka | ha | 1 011 |
| slnečnica | ha | 836 |
| sója | ha | 651 |
| ľanové semeno (ľan na produkciu oleja) | ha | 443 |
| ostatné olejniny | ha | 570 |
| ľan | ha | 417 |
| aromatické, liečivé a koreninové rastliny | ha | 1 779 |
| priemyselné plodiny, inde neuvedené | ha | 659 |
| čerstvá zelenina, melóny, jahody - pestované na otvorenom priestranstve | ha | 2 720 |
| čerstvá zelenina, melóny, jahody - pestované v krytom priestore | ha | 52 714 |
| kvety - pestované na otvorenom priestranstve | ha | 264 829 |
| kvety - pestované v krytom priestore | ha | 581 929 |
| Krmoviny - dočasný trávny porast | ha | 255 |
| Krmoviny - iné zelené krmivo - kukurica na zeleno | ha | 514 |
| Krmoviny - iné zelené krmivo - strukovinové rastliny | ha | 380 |
| krmoviny - ostatné zelené krmivo - iné ako kukurica na zeleno | ha | 245 |
| ostatné plodiny na ornej pôde | ha | 304 |
| pôda ležiaca ladom | ha | 0 |
| trvalé trávne porasty a lúky | ha | 138 |
| ovocie | ha | 2 271 |
| bobuľoviny - drobné ovocie | ha | 1 257 |
| orechy | ha | 149 |
| vinohrady | ha | 2 362 |
| škôlky | ha | 15 000 |
| ostatné trvalé plodiny | ha | 1 159 |
| *kone a koňovité zvieratá* | *ks* | *720* |
| *hovädzí dobytok mladší ako 1 rok - býčky a jalovičky* | *ks* | *360* |
| *hovädzí dobytok - býky jednoročné, ale mladšie ako 2 roky* | *ks* | *566* |
| *hovädzí dobytok - jalovice jednoročné, ale mladšie ako 2 roky* | *ks* | *428* |
| *hovädzí dobytok - býky dvojročné a staršie* | *ks* | *433* |
| *jalovice, dvojročné a staršie* | *ks* | *501* |
| *dojnice* | *ks* | *2 136* |
| *hovädzí dobytok dvojročný a starší - ostatné kravy* | *ks* | *316* |
| *ovce - samice* | *ks* | *85* |
| *ovce - ostatné* | *ks* | *33* |
| *kozy - samice* | *ks* | *158* |
| *kozy – ostatné* | *ks* | *114* |
| *ošípané - prasnice nad 50 kg* | *ks* | *704* |
| *ošípané - ostatné* | *ks* | *219* |
| *hydina - brojlery* | *ks* | *12,24* |
| *Hydina - nosnice* | *ks* | *17,64* |
| *morky* | *ks* | *27,50* |
| *kačky* | *ks* | *14,70* |
| *husi* | *ks* | *14,70* |
| *včely* | *Včelstvo/úľ* | *135* |

Hodnota štandardného výstupu podniku, ktorá pri podaní ŽoNFP musí byť v intervale od 4 000 (vrátane) EUR do 9 999 EUR (vrátane), sa preukazuje nasledovne:

1. v prípade rastlinnej výroby žiadosťou o priamu podporu na PPA, ktorú podal po vyhlásení výzvy na toto podopatrenie, t.j. v roku 2022;
2. v prípade živočíšnej výroby registráciou všetkých zvierat v Centrálnej evidencii hospodárskych zvierat, resp. v obdobnej evidencii ku dňu podania ŽoNFP.

## Oprávnenosť výdavkov realizácie projektu

1. Oprávnené náklady sú výlučne náklady uvedené v podnikateľskom pláne. Vzhľadom na to, že podmienkou podpory je predloženie podnikateľského plánu a jeho [správna realizácia](#bod24_2), oprávnené výdavky sú bez obmedzení a nepreukazujú sa. Výdavky uvedené v podnikateľskom pláne nemôžu byť uplatnené v rámci oprávnených výdavkov v iných opatreniach v rámci PRV SR 2014 – 2020, ani v rámci iných podporných opatrení financovaných z verejných zdrojov (zdrojov EÚ, národných zdrojov).
2. *Správnou realizáciou podnikateľského plánu* sa rozumiezabezpečenie aktivít popísaných v podnikateľskom pláne a súčasne dodržanie, resp. prekročenie hodnoty štandardného výstupu podniku žiadateľa, ktorý preukázal pri podaní ŽoNFP. Správna realizácia podnikateľského plánu bude predmetom administratívnej kontroly a kontroly na mieste.

## Podmienky oprávnenosti

1. Splnenie všeobecných podmienok poskytnutia príspevku a výberových kritérií pre výber projektov – podľa príručky pre žiadateľa
2. Predloženie podnikateľského plánu zameraného na rastlinnú a/alebo živočíšnu výrobu, ktorý musí obsahovať minimálne nasledovné údaje:
   1. opis situácie podniku v čase podania ŽoNFP a zámery jeho rozvoja;
   2. *dosiahnutú hodnotu*štandardného výstupu podniku a zoznam komodít v zmysle Tabuľky rozlíšenia štandardného výstupu, na základe ktorých bol vypočítaný štandardný výstup pri podaní ŽoNFP;
   3. *zoznam všetkých komodít*v zmysle Tabuľky rozlíšenia štandardného výstupu, ktoré žiadateľ plánuje vyrábať[[2]](#footnote-2), pričom žiadateľ nie je viazaný produkciou tých istých komodít, ktorými preukazoval splnenie podmienky oprávnenosti žiadateľa (dosiahnutie hodnoty štandardného výstupu v požadovanom intervale pri podaní ŽoNFP);
   4. *plánovanú*hodnotu štandardného výstupu podniku[[3]](#footnote-3) v zmysle písm. c), ktorá musí byť rovnaká alebo vyššia než hodnota štandardného výstupu uvedená v písm. b)[[4]](#footnote-4), ktorú plánuje dosiahnuť zrealizovaním podnikateľského plánu;
3. Predloženie podnikateľského plánu na obdobie umožňujúce predloženie druhej/záverečnej žiadosti o platbu **najneskôr 30.6.2025.**
4. Zahájenie realizácie podnikateľského plánu **najneskôr do 9 mesiacov** od dátumu účinnosti Zmluvy o poskytnutí NFP;
5. Preukázanie poľnohospodárskej činnosti podniku **min. 24 mesiacov** pred dátumom podania ŽoNFP na základe žiadostí o priamu podporu žiadateľa[[5]](#footnote-5) za roky  2020 a 2021 na sekcii priamych podpôr PPA a/alebo na základe evidencie zvierat žiadateľa v Centrálnej evidencii hospodárskych zvierat, resp. v obdobnej evidencii v rokoch  2020 a 2021.

Žiadatelia, ktorí nežiadali o priame platby v rokoch  2020 a 2021, uvedené preukážu:

na základe výpisu z evidencie SHR, Obchodného registra SR, resp. iného príslušného registra, z ktorého vyplýva, že žiadatelia majú v „predmete činnosti“ uvedené poľnohospodárstvo (pestovanie plodín/chov zvierat) ako oblasť podnikania, a to neprerušene minimálne od 1.1.2020 **a ZÁROVEŇ**

žiadateľ bude vedieť deklarovať príjmy/výdavky za vlastnú poľnohospodársku činnosť nasledovne:

na základe daňového priznania za roky  2020 a 2021, z ktorých vyplýva, že žiadateľ mal príjmy/výdavky z poľnohospodárskej prvovýroby **ALEBO**

* 1. na základe preukázania faktúr vystavených v rokoch  2020 a 2021 za vlastnú poľnohospodársku činnosť (preukazovanie tržieb/výdavkov sa týka priamo žiadateľa, tzn. na IČO žiadateľa).

1. **Prvú žiadosť o platbu (ŽoP) na prvú splátku** musí žiadateľ predložiť **najneskôr** **do 6 mesiacov** odo dňa účinnosti zmluvy o poskytnutí nenávratného finančného príspevku.
2. **Druhú** a zároveň poslednú **žiadosť o platbu na druhú splátku** môže žiadateľ podať **najskôr po roku** od začiatku realizácie podnikateľského plánu **najneskôr však 30.06.2025**. V prípade nesplnenia tejto podmienky je žiadateľ povinný vrátiť prvú splátku pomoci.
3. **Pred vyplatením druhej splátky** pomoci je žiadateľ povinný preukázať správnu realizáciu predloženého podnikateľského plánu[[6]](#footnote-6), a to vypracovaním **Odpočtu podnikateľského plánu**, v ktorom opíše aj nasledovné skutočnosti:
   * + 1. Ak žiadateľ deklaroval v podnikateľskom pláne určitý zámer, za čo mu boli priznané body, musí preukázať jeho splnenie.
       2. Dosiahnutie, resp. prekročenie **plánovanej** hodnoty štandardného výstupu, **ktorá musí byť rovnaká alebo vyššia ako hodnota štandardného výstupu preukázaná pri podaní ŽoNFP**. Uvedenú skutočnosť žiadateľ preukáže:
     + v prípade rastlinnej výroby žiadosťou o priamu podporu, ktorú podal (ako poslednú) pred druhou a zároveň poslednou ŽoP[[7]](#footnote-7);
     + v prípade živočíšnej výroby registráciou relevantného počtu zvierat v Centrálnej evidencii hospodárskych zvierat, resp. v obdobnej evidencii ku dňu podania druhej a zároveň poslednej ŽoP.

V prípade nesplnenia všetkých ustanovení tejto podmienky oprávnenosti je žiadateľ povinný vrátiť prvú splátku pomoci.

1. Na podporu **nie je** oprávnený žiadateľ, ktorému bola schválená ŽoNFP v rámci predchádzajúcich výziev na podopatrenie 6.3.

**Bodovacie (hodnotiace) kritériá**

|  |  |  |  |
| --- | --- | --- | --- |
| **P. č.** | **Kritérium** | **Body** | **Poznámka** |
| 1. | Projekt sa realizuje v okrese s priemernou mierou evidovanej nezamestnanosti v roku predchádzajúcom roku vyhlásenia výzvy:   1. do 5% vrátane 2. nad 5% 3. projekt sa realizuje VÝHRADNE v najmenej rozvinutých okresoch v zmysle zákona 336/2015 Z.z. 4. projekt sa realizuje VÝHRADNE v najmenej rozvinutom okrese **Kežmarok, Revúca** a/alebo **Rimavská Sobota**  v zmysle zákona 336/2015 Z.z**.** | 16  21  23  24 | V prípade, ak sa projekt realizuje vo viacerých okresoch, body sa pridelia na základe nezamestnanosti vypočítanej aritmetickým priemerom z údajov nezamestnanosti všetkých okresov, kde sa projekt realizuje.  NRO Kežmarok, Revúca a Rimavská Sobota sú okresy s najvyššou mierou nezamestnanosti v SR za rok 2020 (*Zdroj: Ústredie práce, sociálnych vecí a rodiny*).  Maximálny počet bodov je 24. |
| 2. | Žiadateľ je najvyšším predstaviteľom poľnohospodárskeho podniku min. od 1.1.2020 a zároveň je žena[[8]](#footnote-8). | 3 | Najvyšší predstaviteľ poľnohospodárskeho podniku = rozhodujúce právomoci + min. 2/3 majetkový podiel. |
| 3. | Žiadateľ sa zaviaže, že zrealizovaním podnikateľského plánu zvýši hodnotu štandardného výstupu v porovnaní s hodnotou štandardného výstupu, ktorú preukázal pri podaní ŽoNFP, min. o 10%. | 20 | Preukazuje sa pred vyplatením 2. ŽoP. |
| 4. | Žiadateľ ku dňu podania ŽoNFP dosiahol min. 10% hodnoty štandardného výstupu zo špeciálnej rastlinnej výroby a/alebo zo živočíšnej výroby. | 10 |  |
| 5 | Hodnota štandardného výstupu podniku pri podaní ŽoNFP nezahŕňa nasledovné komodity (t.j. žiadateľ ich v relevantnom roku neobhospodaroval): **repka, slnečnica a/alebo kukurica**. | 10 | V prípade kukurice, ide o nasledovné plodiny:  - kukurica (kód SAPS 109)  - kukurica na zeleno (kód SAPS 115)  - kukurica na siláž (kód SAPS 111) |
| 6. | Žiadateľ svoje podnikanie vykonáva v podmienkach hospodárenia ANC alebo v zraniteľných oblastiach (viac ako 50% výmery). | 13 | Body sa pridelia podľa deklarácie priamych platieb na plochu v roku 2022.  Ak sa podnik zaoberá len živočíšnou výrobou, a neobhospodaruje poľnohospodársku pôdu, smerodajným pre pridelenie bodov je obec, resp. katastrálne územie, v ktorom *je ku dňu podania ŽoNFP* registrovaný chov zvierat.  V prípade, ak je podnikanie v živočíšnej výrobe rozdelené na niekoľko druhov zvierat (napr. ošípané a hydina), body sa pridelia, **ak sa viac ako 50% štandardného výstupu poľnohospodárskeho podniku** nachádza:  • v obci uvedenej v [prílohe 1 nariadenia vlády SR 174/2017 Z.z.](https://www.slov-lex.sk/pravne-predpisy/prilohy/SK/ZZ/2017/174/20170701_4709287-2.pdf), ktorým sa ustanovujú citlivé oblasti a zraniteľné oblasti a/alebo  • v katastrálnom území zaradenom do jednotlivých oblastí ANC uvedenom v [prílohe 2 nariadenia vlády SR 75/2015 Z.z.](https://www.slov-lex.sk/pravne-predpisy/prilohy/SK/ZZ/2015/75/20180315_4429571-2.pdf), ktorým sa ustanovujú pravidlá poskytovania podpory v súvislosti s opatreniami programu rozvoja vidieka.  Ak sa poľnohospodársky podnik zaoberá aj rastlinnou výrobou (poberá priame platby na plochu), aj živočíšnou výrobou, smerodajnou pre pridelenie bodov v rámci tohto kritéria je rastlinná výroba.  Maximálny počet bodov je 13. |
| 7. | Žiadateľ je ku dňu podania ŽoNFP registrovaným prevádzkovateľom ekologickej poľnohospodárskej výroby podľa <https://www.uksup.sk/ooepv-registracia-ekologickych-prevadzkovatelov>:   1. od r. 2021   b) od r. 2020  **ALEBO**  Žiadateľovi nebola ku dňu podania ŽoNFP schválená žiadosť o NFP a/alebo nečerpal financie z PRV SR 2014-2022 s výnimkou neprojektových podpôr:  a) od 1.1.2021  b) od 1.1.2020 | 10  20  10  20 | PPA overí podľa údajov ÚKSÚP.  Maximálny počet bodov je 20. |
| **Spolu** | | **100** |  |

V prípade, že požiadavka na finančné prostriedky prevýši finančný limit na kontrahovanie, budú pri výbere zoradené/uprednostnené ŽoNFP v prípade rovnakého počtu bodov podľa nasledovných kritérií podľa poradia:

1. podnikateľský plán nie je zameraný v prevažnej miere (viac ako 50% štandardného výstupu) na chov koní
2. viac bodov za kritérium č. 1 (vyššia nezamestnanosť v okrese)
3. viac bodov za kritérium č. 6 (ekológia/bez podpory z PRV)
4. žiadateľ je žena (kritérium č. 2)

Minimálna hranica požadovaných bodov (podmienka poskytnutia NFP) je **51.**

**Zoznam plodín špeciálnej rastlinnej výroby**

**STRUKOVINY**

|  |  |  |
| --- | --- | --- |
| Por. číslo | Číselný kód plodiny v SAPS 2021 | Plodina |
|  | 303 | Šošovica jedlá |
|  | 812 | Fazuľa záhradná (obyčajná) |
|  | 823 | Fazuľa ostrolistá |
|  | 824 | Fazuľa šarlátová |
|  | 825 | Fazuľa mesiacovitá |
|  | 302 | Hrach siaty |
|  | 608 | Hrach siaty kŕmny |
|  | 301 | Bôb obyčajný |
|  | 304 | Bôb konský |
|  | 664 | Cícer baraní |
|  | 204 | Sója fazuľová |
|  | 311 | Hrachor siaty |
|  | 312 | Lupina biela |
|  | 313 | Lupina žltá |
|  | 309 | Vika huňatá |
|  | 310 | Vika panónska |
|  | 307 | Vika siata |

**ZELENINA**

|  |  |  |
| --- | --- | --- |
| Por. číslo | Číselný kód plodiny v SAPS 2021 | Plodina |
|  | 610 | Kapusta sitinová |
|  | 714 | Okrúhlica |
|  | 614 | Kapusta repková kvaková (kvaka) |
|  | 703 | Cibuľa (zimná) |
|  | 818 | Špenát siaty |
|  | 704 | Šalotka (zimná) |
|  | 705 | Cesnak (zimný) |
|  | 706 | Pór pestovaný (zimný) |
|  | 731 | Cibuľa (jarná) |
|  | 715 | Repa obyčajná cviklová (cvikla) |
|  | 808 | Repa obyčajná (mangold) |
|  | 732 | Šalotka (jarná) |
|  | 733 | Cesnak (jarný) |
|  | 734 | Pór pestovaný (jarný) |
|  | 708 | Kapusta hlávková |
|  | 709 | Karfiol |
|  | 744 | Kaleráb (skorý) |
|  | 745 | Kaleráb (neskorý) |
|  | 611 | Kel hlávkový |
|  | 730 | Kel ružičkový |
|  | 809 | Brokolica |
|  | 810 | Paprika ročná |
|  | 702 | Rajčiak jedlý |
|  | 817 | Ľuľok baklažánový (baklažán) |
|  | 820 | Špargľa |
|  | 718 | Hadí mor španielsky |
|  | 712 | Šalát siaty |
|  | 713 | Mrkva obyčajná |
|  | 726 | Karotka |
|  | 737 | Zeler voňavý buľvový |
|  | 738 | Zeler voňavý stonkový |
|  | 811 | Petržlen záhradný |
|  | 747 | Reďkev siata čierna |
|  | 746 | Reďkev siata pravá (reďkovka) |
|  | 740 | Tekvica obrovská (pre produkciu na priamy konzum) |
|  | 741 | Tekvica obrovská (pre produkciu semien na konzum a lisovanie) |
|  | 742 | Tekvica obyčajná (pre produkciu na priamy konzum) |
|  | 743 | Tekvica obyčajná (pre produkciu semien na konzum a lisovanie) |
|  | 815 | Dyňa červená |
|  | 701 | Melón cukrový |
|  | 727 | Uhorka nakladačka |
|  | 728 | Uhorka šalátová |
|  | 110 | Kukurica cukrová |
|  | 826 | Paštrnák siaty pravý |
|  | 667 | Povojník purpurový batátový (batát) |
|  | 830 | Chren dedinský |
|  | 117 | Kukurica siata pukancová |
|  | 619 | Čakanka obyčajná |
|  | 676 | Žerucha siata |
|  | 803 | Štiavec alpský |
|  | 626 | Poľná zelenina |
|  | 629 | Zelenina a iné záhradné plodiny pod sklom alebo fóliou |

**OKOPANINY**

|  |  |  |
| --- | --- | --- |
| Por. číslo | Číselný kód plodiny v SAPS 2021 | Plodina |
|  | 828 | Zemiaky konzumné (skoré) |
|  | 829 | Zemiaky konzumné (neskoré) |
|  | 827 | Zemiaky sadbové |
|  | 616 | Repa cukrová |

**OLEJNINY**

|  |  |  |
| --- | --- | --- |
| Por. číslo | Číselný kód plodiny v SAPS 2021 | Plodina |
|  | 401 | Ľan siaty priadny |
|  | 402 | Ľan siaty olejný |
|  | 205 | Mak siaty |
|  | 722 | Konopa siata |

**OSTATNÉ PLODINY**

|  |  |  |
| --- | --- | --- |
| Por. číslo | Číselný kód plodiny v SAPS 2021 | Plodina |
|  | 622 | Chmeľ obyčajný |
|  | 634 | Vinohrady |
|  | 638, 639 | Tabak virgínsky |
|  | 670 | Požlt farbiarsky |

**OVOCIE**

|  |  |  |
| --- | --- | --- |
| Por. číslo | Číselný kód plodiny v SAPS 2021 | Plodina |
|  | 752 | Broskyňa obyčajná |
|  | 767 | Černica |
|  | 753 | Marhuľa obyčajná |
|  | 769 | Baza čierna |
|  | 754 | Nektárinka |
|  | 770 | Jarabina čierna |
|  | 755 | Slivka domáca |
|  | 771 | Jarabina vtáčia |
|  | 756 | Ringlota |
|  | 805 | Jahody |
|  | 757 | Čučoriedka (Brusnica chocholíkatá) |
|  | 758 | Brusnica pravá |
|  | 768 | Ruža jabĺčková |
|  | 759 | Višňa |
|  | 760 | Rakytník rešetliakovitý |
|  | 761 | Mandľa obyčajná |
|  | 762 | Orech kráľovský |
|  | 763 | Lieska obyčajná |
|  | 764 | Ríbezľa |
|  | 765 | Egreš obyčajný |
|  | 766 | Malina |
|  | 946 | Gaštan jedlý |
|  | 947 | Čerešňa vtáčia |
|  | 750 | Jabloň domáca |
|  | 751 | Hruška obyčajná |
|  | 805 | Jahoda ananásová |
|  | 774 | Slivka čerešňoplodá (myrobalán) |
|  | 775 | Drieň obyčajný |
|  | 633 | Muchovník jelšolistý, muchovník Lamarckov, hloh obyčajný, mišpuľa obyčajná, moruša biela, moruša čierna, jarabina oskorušová |
|  | 776 | Zemolez kamčatský |

**BYLINY A KORENINOVÉ RASTLINY/LIEČIVÉ RASTLINY**

|  |  |  |
| --- | --- | --- |
| Por. číslo | Číselný kód plodiny v SAPS 2021 | Plodina |
|  | 620 | Fenikel obyčajný |
|  | 621 | Rasca lúčna |
|  | 631 | Liečivé rastliny |
|  | 644 | Dúška tymiánová (tymián) |
|  | 645 | Bazalka pravá |
|  | 646 | Medovka lekárska |
|  | 647 | Mäta pieporná |
|  | 648 | Pamajorán obyčajný (oregano) |
|  | 649 | Rozmarín lekársky |
|  | 650 | Šalvia lekárska |
|  | 819 | Valeriána lekárska |
|  | 821 | Ostatné aromatické byliny |
|  | 625 | Koreninové rastliny (ostatné) |
|  | 619 | Čakanka obyčajná |
|  | 674 | Kôpor voňavý |
|  | 675 | Ligurček lekársky |
|  | 803 | Štiav |
|  | 671 | Ostropestrec mariánsky |
|  | 625 | Koriander siaty |
|  | 680 | Rebríček obyčajný |
|  | 679 | Nechtík lekársky |
|  | 678 | Rumanček kamilkový |
|  | 681 | Repík lekársky |

14.9.2021.

1. Pre určenie toho, či je podnik mikropodnikom, viď „Príručku EK pre používateľov k definícii MSP“. [↑](#footnote-ref-1)
2. Žiadateľ do podnikateľského plánu uvedie všetky komodity z tabuľky rozlíšenia ŠV, ktoré plánuje obhospodarovať, a to takým spôsobom, aby súčet ich štandardných výstupov bol rovnaký alebo vyšší ako súčet štandardných výstupov všetkých komodít, ktoré podnik obhospodaroval pri podaní ŽoNFP. [↑](#footnote-ref-2)
3. Ide o súčet štandardných výstupov všetkých komodít z tabuľky rozlíšenia ŠV, ktoré žiadateľ plánuje obhospodarovať. [↑](#footnote-ref-3)
4. Napr. ak žiadateľ pri podaní ŽoNFP preukázal, že hodnota štandardného výstupu jeho podniku (t.j. súčet štandardných výstupov všetkých komodít, ktoré obhospodaroval ku dňu podania ŽoNFP) je 7 000 €, tak v podnikateľskom pláne si musí naplánovať produkciu všetkých komodít (počet ha alebo zvierat), ktoré bude obhospodarovať tak, aby hodnota štandardného výstupu jeho podniku (t.j. súčet štandardných výstupov všetkých komodít, ktoré bude obhospodarovať) bola minimálne 7 000 € alebo viac. [↑](#footnote-ref-4)
5. Fyzická osoba – nepodnikateľ nie je oprávnený na podporu, t.j. v danom období žiadateľ už musí byť podnikateľom v oblasti poľnohospodárskej prvovýroby. [↑](#footnote-ref-5)
6. Správnou realizáciou podnikateľského plánu sa rozumie zabezpečenie aktivít popísaných v podnikateľskom pláne. [↑](#footnote-ref-6)
7. **Vzhľadom na to, že nie je možné určiť, kedy podá prijímateľ vzhľadom na podmienky výzvy poslednú žiadosť o platbu a berúc do úvahy termín na predkladanie žiadostí o priame podpory (máj), je nevyhnutné, aby žiadateľ vopred dbal na termíny, a tak si vopred zaistil, aby štandardný výstup (ŠV) jeho podniku za účelom vyplatenia poslednej žiadosti o platbu, bol rovnaký alebo vyšší ako pri podaní ŽoNFP**. Napr. ak prijímateľ predloží poslednú ŽoP v apríli 2025, udržanie/prekročenie ŠV, ktoré je podmienkou vyplatenia poslednej ŽoP, bude v prípade rastlinnej výroby preukazovať na základe žiadosti o priamu podporu, ktorú podá v r. 2024. Ak predloží poslednú ŽoP v júni 2025, udržanie/prekročenie ŠV bude preukazovať na základe žiadosti o priamu podporu podanej v roku 2025 a pod. [↑](#footnote-ref-7)
8. Uvedené kritérium je v súlade so zákonom 365/2004 Z.z. (antidiskriminačný zákon) – viď § 8a (dočasné vyrovnávacie opatrenie). [↑](#footnote-ref-8)